2008E0369 — SL — 27.04.2009 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

SKUPNO STALIŠČE SVETA 2008/369/SZVP

z dne 14. maja 2008

o omejitvenih ukrepih proti Demokratični republiki Kongo in razveljavitvi Skupnega stališča 2005/440/SZVP







SVET EVROPSKE UNIJE JE – ob upoštevanju Pogodbe o Evropski uniji in zlasti člena 15 Pogodbe, ob upoštevanju naslednjega: (1) Potem ko je Varnostni svet Združenih narodov 18. aprila 2005 sprejel Resolucijo 1596 (2005) („RVSZN 1596 (2005)“), je Svet sprejel Skupno stališče 2005/440/SZVP z dne 13. junija 2005 o omejitvenih ukrepih proti Demokratični republiki Kongo ( 1 ). (2) Varnostni svet Združenih narodov je 31. marca 2008 sprejel Resolucijo 1807 (2008) („RVSZN 1807 (2008)“), ki določa nove izjeme od omejitvenih ukrepov, in sicer glede embarga na orožje, zamrznitve sredstev in prepovedi potovanj, našteva merila, po katerih Odbor za sankcije, ustanovljen z Resolucijo Varnostnega sveta Združenih narodov 1533 (2004) („RVSZN 1533 (2004)“), imenuje osebe in subjekte, za katere velja zamrznitev sredstev in prepoved potovanj, ter podaljšuje ukrepe do 31. decembra 2008. (3) Zaradi jasnosti bi bilo treba ukrepe, ki so bili uvedeni s Skupnim stališčem 2005/440/SZVP in ukrepe, ki naj bi se uvedli na podlagi RVSZN 1807 (2008), združiti v en sam pravni instrument. (4) Skupno stališče 2005/440/SZVP bi bilo treba zaradi tega razveljaviti. (5) Za izvajanje nekaterih ukrepov je potrebno delovanje Skupnosti – ob upoštevanju naslednjega: SPREJEL TO SKUPNO STALIŠČE:







Člen 1

1. Neposredna ali posredna dobava, prodaja ali prenos orožja in kakršnih koli sorodnih materialov vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za zgoraj našteto, vsem nevladnim subjektom in posameznikom, ki delujejo na ozemlju Demokratične republike Kongo (DRK), je za državljane držav članic ali z ozemlja držav članic ali z uporabo plovil ali zračnih plovil pod njihovo zastavo prepovedana, ne glede na to, ali to blago izvira z ozemlja držav članic ali ne.

2. Prepovedano je tudi:

(a) zagotavljati, prodajati, dobavljati ali prenašati tehnično pomoč, posredniške storitve in druge storitve, povezane z vojaškimi aktivnostmi in pošiljanjem, izdelavo, vzdrževanjem in uporabo orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za zgoraj našteto, neposredno ali posredno vsem nevladnim subjektom in posameznikom, ki delujejo na ozemlju DRK;

(b) zagotavljati financiranje ali finančno podporo v zvezi z vojaškimi aktivnostmi, vključno s subvencijami, posojili in izvozno kreditnimi zavarovanji, za kakršno koli prodajo, dobavo, prenos ali izvoz orožja in sorodnega materiala ali za kakršno koli subvencijo, prodajo, dobavo ali prenos povezane tehnične pomoči, posredniške storitve in druge storitve, neposredno ali posredno vsem nevladnim subjektom in posameznikom, ki delujejo na ozemlju DRK.

Člen 2

1. Člen 1 se ne uporablja za:

(a) dobavo, prodajo ali prenos orožja in vseh sorodnih materialov ali za zagotavljanje tehnične pomoči, finančnih posredniških storitev in drugih storitev, povezanih z orožjem in sorodnim materialom, namenjenih izključno za podporo ali uporabo s strani Misije Organizacije Združenih narodov v DRK (MONUC);

(b) dobavo, prodajo ali prenos zaščitnih oblačil, vključno z neprebojnimi jopiči in vojaškimi čeladami, ki so jih v DRK za lastno uporabo začasno uvozili uslužbenci Združenih narodov, predstavniki medijev ter delavci na področju človekoljubne in razvojne pomoči in njihovo spremno osebje;

(c) dobavo, prodajo ali prenos nesmrtonosne vojaške opreme, namenjene izključno za človekoljubno ali zaščitno uporabo, ali za zagotavljanje tehnične pomoči in usposabljanja, povezanega s takšno nesmrtonosno opremo.

2. Za dobavo, prodajo ali prenos orožja in sorodnega materiala ali za zagotavljanje storitev ali tehnične pomoči in usposabljanja iz odstavka 1 je potrebna predhodna odobritev s strani pristojnih organov držav članic.

3. Države članice predhodno uradno obvestijo Odbor za sankcije, ustanovljen z RVSZN 1533 (2004) („Odbor za sankcije“), o pošiljkah orožja in sorodnega materiala za DRK ali o zagotavljanju tehnične pomoči, finančnih posredniških storitev in drugih storitev, povezanih z vojaškimi aktivnostmi v DRK, če niso navedeni v odstavkih 1(a) in (b). Takšno obvestilo vsebuje vse ustrezne informacije, vključno z navedbo končnega uporabnika, predlaganega datuma dobave in načrtovane poti pošiljke, kjer je to potrebno.

4. Države članice o dobavah iz odstavka 1 odločajo v vsakem primeru posebej, pri čemer v celoti upoštevajo merila, opredeljena v kodeksu ravnanja Evropske unije pri izvozu orožja. Države člnice zahtevajo ustrezno zaščito pred morebitno zlorabo dovoljenj, izdanih na podlagi odstavka 2, in po potrebi sprejmejo ukrepe za vrnitev dobavljenega orožja in sorodnega materiala.

▼M1

Člen 3

Omejitveni ukrepi, določeni v členih 4(1) ter 5(1) in (2), se uveljavijo za naslednje osebe in, če je primerno, za subjekte, ki jih določi odbor za sankcije:

— osebe ali subjekte, ki kršijo embargo na orožje in s tem povezane ukrepe, kot je navedeno v členu 1,

— politične in vojaške voditelje tujih oboroženih skupin, ki delujejo v DRK ter ki ovirajo razorožitev in prostovoljno vračanje ali ponovno naselitev borcev, ki tem skupinam pripadajo,

— politične in vojaške voditelje kongovskih milic, ki prejemajo podporo izven DRK ter ki ovirajo sodelovanje svojih borcev pri procesu razoroževanja, demobilizacije in reintegracije,

— politične in vojaške voditelje, ki delujejo v DRK ter ki novačijo ali uporabljajo otroke v oboroženih spopadih in s tem kršijo veljavno mednarodno pravo,

— posameznike, ki delujejo v DRK ter ki huje kršijo mednarodno pravo z dejanji, katerih tarča so otroci ali ženske v oboroženih spopadih, vključno z ubijanjem in pohabljanjem, spolnim nasiljem, ugrabitvami ter prisilnim izseljevanjem,

— posameznike, ki ovirajo dostop do humanitarne pomoči ali njeno razdeljevanje v vzhodnem delu DRK,

— posameznike ali subjekte, ki z nedovoljenim trgovanjem z naravnimi viri podpirajo nezakonite oborožene skupine v vzhodnem delu DRK.

Zadevne osebe in subjekti so našteti v prilogi.

▼B

Člen 4

1. Države članice sprejmejo ukrepe, ki so potrebni, da se osebam iz člena 3 prepreči vstop na njihovo ozemlje ali tranzit preko njega.

2. Odstavek 1 držav članic ne zavezuje k temu, da lastnim državljanom zavrnejo vstop na svoje ozemlje.

3. Odstavek 1 se ne uporablja v primeru, da odbor za sankcije:

(a) vnaprej in za vsak primer posebej ugotovi, da sta takšen vstop ali tranzit utemeljena iz človekoljubnih razlogov, vključno z verskimi dolžnostmi;

(b) ugotovi, da bi takšna izjema pospešila uresničevanje ciljev iz ustreznih resolucij Varnostnega sveta, tj. vzpostavitev miru in nacionalna sprava v DR Kongo ter stabilnost na tem območju;

(c) vnaprej in za vsak primer posebej odobri tranzit posameznikov, ki se vračajo na ozemlje države, katere državljani so, ali ki sodelujejo pri prizadevanjih, da bi pripeljali pred roko pravice storilce hudih kršitev človekovih pravic ali kršitelje mednarodnega humanitarnega prava.

4. V primerih, ko država članica na podlagi odstavka 3 dovoli vstop na svoje ozemlje ali tranzit prek njega osebam, ki jih je določil odbor za sankcije, je dovoljenje omejeno na namen, za katerega je bilo odobreno, ter na osebe, na katere se nanaša.

Člen 5

1. Zamrznejo se vsa sredstva, drugo finančno premoženje in gospodarski viri, ki so v lasti oseb ali subjektov iz člena 3 oziroma jih ti neposredno ali posredno nadzorujejo ali ki jih imajo subjekti, ki so v lasti teh oseb ali subjektov ali jih ti neposredno ali posredno nadzorujejo ali pa to delajo osebe ali subjekti, ki delujejo v njihovem imenu ali po njihovih navodilih in so našteti v Prilogi.

2. Osebam ali subjektom iz odstavka 1 se ne smejo neposredno niti posredno dati na razpolago sredstva, drugo finančno premoženje ali gospodarski viri niti ne smejo od njih imeti koristi.

3. Države članice lahko dopustijo izjeme od ukrepov iz odstavkov 1 in 2 glede sredstev, drugega finančnega premoženja in gospodarskih virov, ki so:

(a) potrebni za osnovne izdatke, vključno s plačili za živila, najemnine ali hipoteke, zdravila in zdravstveno oskrbo, davke, zavarovalne premije in pristojbine za storitve javnih gospodarskih služb;

(b) namenjeni izključno za plačilo zmernih honorarjev in nadomestil za stroške zagotavljanja pravnih storitev;

(c) namenjeni izključno za plačilo pristojbin ali stroškov storitev, v skladu z nacionalno zakonodajo, stroškov hranjenja ali vzdrževanja zamrznjenih sredstev ali drugega finančnega premoženja in gospodarskih virov;

(d) potrebni za izredne stroške, potem ko zadevna država članica o njih uradno obvesti odbor za sankcije in jih ta odobri;

(e) predmet pravice do zaplembe ali odločbe sodišča, upravne enote ali razsodišča; v tem primeru se lahko sredstva, drugo finančno premoženje in gospodarski viri uporabijo za izvršitev te pravice do zaplembe ali odločbe, pod pogojem, da je pravica do zaplembe ali odločba nastala, preden je odbor za sankcije imenoval zadevno osebo ali subjekt, in ni v korist osebe ali subjekta iz člena 3 ter da je zadevna država članica o tem uradno obvestila odbor za sankcije.

4. Izjeme iz odstavka 3(a), (b) in (c) se smejo dovoliti, potem ko zadevna država članica uradno obvesti odbor za sankcije o svoji nameri, da bo po potrebi dovolila dostop do teh sredstev, drugega finančnega premoženja in gospodarskih virov, in če odbor za sankcije v štirih delovnih dnevih po takšnem obvestilu o tem ne sprejme odklonilne odločitve.

5. Odstavek 2 ne velja za pripise na blokirane račune, in sicer:

(a) obresti ali drugih donosov na teh računih; ali

(b) zapadlih plačil po pogodbah, sporazumih ali obveznostih, ki so bile sklenjene ali so nastale pred datumom, ko so za te račune začeli veljati omejitveni ukrepi,

pod pogojem, da takšne obresti, druge donose in plačila še vedno ureja odstavek 1.

Člen 6

Svet sestavi seznam iz Priloge in ga spreminja na podlagi sklepov Odbora za sankcije.

Člen 7

To skupno stališče začne učinkovati na dan sprejetja.

Člen 8

To skupno stališče se po potrebi pregleda, spremeni oziroma razveljavi na podlagi sklepov Varnostnega sveta Združenih narodov.

Člen 9

Skupno stališče 2005/440/SZVP se razveljavi.

Člen 10

To skupno stališče se objavi v Uradnem listu Evropske unije.









PRILOGA

▼M2







a) Seznam oseb iz členov 3, 4 in 5 Priimek Ime Privzeto ime: Spol Naziv/ funkcija Naslov (hišna številka, ulica, poštna številka, mesto, država) Datum rojstva Kraj rojstva (mesto in država): Številka potnega lista ali osebne izkaznice (vključno z državo, datumom in krajem izdaje) Državljanstvo Datum uvrstitve na seznam Drugi podatki 1. BWAMBALE Frank Kakolele Frank Kakorere, Frank Kakorere Bwambale M 1.11.2005 Nekdanji vodja RCD-ML, ima politični vpliv, obvladuje in nadzira dejavnosti sil RCD-ML, ene izmed oboroženih skupin in milic iz odstavka 20 Resolucije 1493 (2003), ki je odgovorna za trgovino z orožjem, s čimer krši embargo na orožje. Iz Narodnega kongresa za zaščito ljudstva (CNDP) je izstopil januarja 2008. Decembra 2008 je prebival v Kinšasi. 2. KAKWAVU BUKANDE Jérôme Jérôme Kakwavu M kongovsko 1.11.2005 Znan kot: „commandant Jérôme“. Nekdanji predsednik UCD/FAPC. FAPC nadzira ilegalne mejne prehode med Ugando in DR Kongo, kjer poteka pomembna tranzitna pot za trgovino z orožjem. Kot predsednik FAPC ima politični vpliv ter obvladuje in nadzoruje dejavnosti sil FAPC, ki je bila vpletena v trgovino z orožjem, s čimer je kršila embargo na orožje. Decembra 2004 je dobil čin generala v FARDC. Decembra 2008 še vedno v FARDC, prebiva v Kinšasi. 3. KATANGA Germain M kongovsko 1.11.2005 Vodja FRPI. Decembra 2004 imenovan za generala FARDC. Vpleten v trgovino z orožjem, s čimer krši embargo na orožje. Od marca 2005 v hišnem priporu v Kinšasi zaradi vpletenosti FRPI v kršitve človekovih pravic. Vlada DR Kongo ga je 18. oktobra 2007 izročila Mednarodnemu kazenskemu sodišču. 4. LUBANGA Thomas M Ituri kongovsko 1.11.2005 Predsednik UPC/L, ene izmed oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Od marca 2005 v zaporu v Kinšasi zaradi vpletenosti UPC/L v kršitve človekovih pravic. Kongovske oblasti so ga 17. marca 2006 izročile Mednarodnemu kazenskemu sodišču. Decembra 2008 so mu sodili za vojne zločine. 5. MANDRO Khawa Panga Kawa Panga, Kawa Panga Mandro, Kawa Mandro, Yves Andoul Karim, Mandro Panga Kahwa, Yves Khawa Panga Mandro M 20.8.1973 Bunia kongovsko 1.11.2005 Znan kot: „Chief Kahwa“, „Kawa“. Nekdanji predsednik PUSIC, ene izmed oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. V zaporu v Bunii od aprila 2005 zaradi oviranja mirovnega procesa v provinci Ituri. Kongovske oblasti so ga oktobra 2005 priprle, vendar ga je pritožbeno sodišče v Kisanganiju oprostilo. Nato je bil zaradi novih obtožb za kazniva dejanja zoper človečnost, vojne zločine, umor, hujši telesni napad in uporabo sile zoper drugo osebo izročen pravosodnim organom v Kinšasi. 6. MBARUSHIMANA Callixte M 24.7.1963 Ndusu/Ruhengeri, severna provinca, Ruanda ruandsko 3.3.2009 Izvršni sekretar FDLR. Politični/vojaški vodja tuje oborožene skupine, ki deluje v Demokratični Republiki Kongo in ovira razoroževanje ter prostovoljno vračanje oziroma ponovno naseljevanje borcev, s čimer krši Resolucijo VS 1857 (2008), operativni odstavek 4(b). Trenutno prebivališče: Paris ali Thaïs (Francija). 7. MPAMO Iruta Douglas Mpano, Douglas Iruta Mpamo M Bld Kanyamuhanga 52, Goma 28.12.1965/29.12.1965 Bashali, Masisi/Goma, DR Kongo kongovsko 1.11.2005 Lastnik/direktor družb „Compagnie Aérienne des Grands Lacs“ in „Great Lakes Business Company“, katerih letala so bila uporabljena pri zagotavljanju pomoči oboroženim skupinam in milicam iz odstavka 20 Resolucije 1493 (2003). Odgovoren tudi za prikrivanje informacij o letih in tovoru, verjetno zato, da bi omogočil kršitev embarga na orožje. Prebiva v Gomi in Gisenyiju (Ruanda). Pogosto prečka mednarodno mejo med Ruando in Kongom. 8. MUDACUMURA Sylvestre M ruandsko 1.11.2005 Znan kot: „Radja“, „Mupenzi Bernard“, „Generalmajor Mupenzi“. Poveljnik FDLR, ima politični vpliv, obvladuje in nadzira dejavnosti sil FDLR, ene izmed oboroženih skupin in milic iz odstavka 20 Resolucije 1493 (2003), ki je odgovorna za trgovino z orožjem, s čimer krši embargo na orožje. Decembra 2008 še vedno vojaški poveljnik FDLR-FOCA. Prebiva v mestu Kibua, v upravni enoti Masisi (DR Kongo). 9. MUJYAMBERE Leopold Musenyeri, Achille, Frere Petrus Ibrahim M 17.3.1962, morda 1966 Kigali, Ruanda ruandsko 3.3.2009 Polkovnik. Poveljnik druge divizije FOCA/Rezervne brigade (oboroženo krilo FDLR). Vojaški vodja tuje oborožene skupine, ki deluje v Demokratični Republiki Kongo in ovira razoroževanje ter prostovoljno vračanje oziroma ponovno naseljevanje borcev, s čimer krši Resolucijo VS 1857 (2008), operativni odstavek 4(b). Dokazi, ki jih je analizirala strokovna skupina Odbora VSZN za sankcije v DR Kongo in predstavila v svojem poročilu z dne 13. februarja 2008, pričajo o tem, da so bila dekleta, rešena iz FDLR-FOCA, ugrabljena in spolno zlorabljena. FDLR-FOCA, ki je sprva rekrutirala fante, stare med 15 in 19 let, od sredine leta 2007 prisilno rekrutira tudi otroke od 10. leta starosti. Najmlajše uporabljajo kot zaščitno spremstvo, starejše otroke pa kot vojake na frontni črti, s čimer kršijo Resolucijo VS 1857 (2008), operativni odstavek 4(d) in (e). Trenutno prebivališče: Mwenga, Južni Kivu (DR Kongo). 10. MURWANASHYAKA Dr. Ignace Ignace M 14.5.1963 Butera (Ruanda)/Ngoma, Butare (Ruanda) ruandsko 1.11.2005 Predsednik FDLR, ima politični vpliv, obvladuje in nadzira dejavnosti sil FDLR, ene izmed oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Prebiva v Nemčiji. Decembra 2008 še vedno velja za predsednika političnega krila FDLR-FOCA. 11. MUSONI Straton IO Musoni M 6.4.1961 (morda 4.6.1961) Mugambazi, Kigali, Ruanda ruandski potni list, potekel 10. septembra 2004 29.3.2007 Musoni kot vodja FDLR, tuje oborožene skupine, ki deluje v DR Kongo, ovira razoroževanje in prostovoljno vračanje oziroma ponovno naseljevanje borcev, ki pripadajo tem skupinam, s čimer krši Resolucijo 1649 (2005). Prebiva v Neuffenu v Nemčiji. Decembra 2008 še vedno velja za podpredsednika političnega krila FDLR-FOCA. 12. MUTEBUTSI Jules Jules Mutebusi, Jules Mutebuzi, polkovnik Mutebutsi M Južni Kivu kongovsko (južnokivsko) 1.11.2005 Znan kot: „polkovnik Mutebutsi“. Nekdanji namestnik regionalnega vojaškega poveljnika FARDC v 10. vojaškem okrožju; aprila 2004 odpuščen zaradi nediscipline; združil moči z drugimi odpadniškimi elementi nekdanjega RCD-G, da bi maja 2004 nasilno zasedli mesto Bukavo. Vpleten v nabavo orožja izven struktur FARDC ter posredovanje orožja oboroženim skupinam in milicam iz odstavka 20 Resolucije 1493 (2003), s čimer krši embargo na orožje. Ruandske oblasti so ga priprle decembra 2007, ko je skušal prečkati mejo v DR Kongo. Trenutno naj bi bil „pod nadzorom“. 13. NGUDJOLO Matthieu Cui Cui Ngudjolo M 1.11.2005 „Polkovnik“ ali „General“. Načelnik štaba FNI in nekdanji načelnik štaba FRPI; ima politični vpliv, obvladuje in nadzira dejavnosti sil FRPI, ene izmed oboroženih skupin in milic iz odstavka 20 Resolucije 1493 (2003), ki je odgovorna za trgovino z orožjem, s čimer krši embargo na orožje. Oktobra 2003 ga je v mestu Bunia aretirala MONUC. Vlada DR Kongo ga je 7. februarja 2008 izročila Mednarodnemu kazenskemu sodišču. 14. NJABU Floribert Ngabu Floribert Njabu, Floribert Ndjabu, Floribert Ngabu Ndjabu M 1.11.2005 Predsednik FNI, ene od oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Aretiran zaradi vpletenosti FNI v kršitve človekovih pravic in od marca 2005 v hišnem priporu v Kinšasi. 15. NKUNDA Laurent Laurent Nkunda Bwatare, Laurent Nkundabatware, Laurent Nkunda Mahoro Batware, Nkunda Mihigo Laurent M 6.2.1967/2.2.1967 Severni Kivu/Rutshuru kongovsko 1.11.2005 Znan kot „predsednik“, „Papa Six“ in „general Nkunda“. Nekdanji general RCD-G. Združil moči z drugimi odpadniškimi elementi nekdanjega RCD-G, da bi maja 2004 nasilno zasedli mesto Bukavu. Dobavljanje orožja izven FARDC, s čimer krši embargo na orožje. Ustanovitelj Narodnega kongresa za zaščito ljudstva, 2006; višji častnik Zbora za kongovsko demokracijo – Goma, (RCD-G), 1998–2006; častnik ruandske patriotske fronte (RPF), 1992–1998. Prebiva v Teberu in Kitchangi, v upravni enoti Masisi. Decembra 2008 poveljnik CNDP v Severnem Kivu. 16. NTAWUNGUKA Pacifique Polkovnik Omega, Nzeri, Izrael, Pacifique Ntawungula M 1.1.1964, morda 1964 Gaseke, provinca Gisenyi, Ruanda ruandsko 3.3.2009 Polkovnik. Poveljnik prve divizije FOCA (oboroženo krilo FDRL). Vojaški vodja tuje oborožene skupine, ki deluje v Demokratični republiki Kongo in ovira razoroževanje ter prostovoljno vračanje oziroma ponovno naseljevanje borcev, s čimer krši Resolucijo VS 1857 (2008), operativni odstavek 4(b). Dokazi, ki jih je analizirala strokovna skupina Odbora VSZN za sankcije v DRK in predstavila v svojem poročilu z dne 13. februarja 2008, pričajo o tem, da so bila dekleta, rešena iz FDLR-FOCA, ugrabljena in spolno zlorabljena. FDLR-FOCA, ki je sprva rekrutirala fante, stare med 15 in 19 let, od sredine leta 2007 prisilno rekrutira tudi otroke od 10. leta starosti. Najmlajše uporabljajo kot zaščitno spremstvo, starejše otroke pa kot vojake na frontni črti, s čimer kršijo Resolucijo VS 1857 (2008), operativni odstavek 4(d) in (e). Trenutno prebivališče: mesto Peti, na meji med območjem Walikale in upravno enoti Masisis (DR Kongo). Vojaško usposabljanje v Egiptu. 17. NYAKUNI James M ugandsko 1.11.2005 Trgovsko partnerstvo s „poveljnikom Jeromom“, zlasti tihotapljenje preko meje med Ugando in DR Kongom, vključno z domnevnim tihotapljenjem orožja in vojaškega materiala v nekontroliranih tovornjakih. Kršitev embarga na orožje ter zagotavljanje pomoči oboroženim skupinam in milicam iz odstavka 20 Resolucije 1493 (2003), vključno s finančno podporo, ki jim omogoča vojaško delovanje. 18. NZEYIMANA Stanislas Deogratias Bigaruka Izabayo, Bigaruka, Bigurura, Izabayo Deo M 1.1.1966; morda 1967; lahko tudi 28.8.1966 Mugusa (Butare), Ruanda ruandsko 3.3.2009 Brigadni general. Namestnik poveljnika FOCA (oboroženega krila FDLR). Vojaški vodja tuje oborožene skupine, ki deluje v Demokratični republiki Kongo in ovira razoroževanje ter prostovoljno vračanje oziroma ponovno naseljevanje borcev, s čimer krši Resolucijo VS 1857 (2008), operativni odstavek 4(b). Dokazi, ki jih je analizirala strokovna skupina Odbora VSZN za sankcije v DR Kongo in predstavila v svojem poročilu z dne 13. februarja 2008, pričajo o tem, da so bila dekleta, rešena iz FDLR-FOCA, ugrabljena in spolno zlorabljena. FDLR-FOCA, ki je sprva rekrutirala fante, stare med 15 in 19 let, od sredine leta 2007 prisilno rekrutira tudi otroke od 10. leta starosti. Najmlajše uporabljajo kot zaščitno spremstvo, starejše otroke pa kot vojake na frontni črti, s čimer kršijo Resolucijo VS 1857 (2008), operativni odstavek 4(d) in (e). Trenutno prebivališče: Kalonge, Masisi, Severni Kivu (DR Kongo) ali Kibua (DR Kongo). 19. OZIA MAZIO Dieudonné Ozia Mazio M 6.6.1949 Ariwara, DR Kongo kongovsko 1.11.2005 Znan kot: „Omari“, „Mister Omari“. Predsednik FEC na območju Aru. Finančni dogovori s poveljnikom Jeromom () in FAPC ter tihotapljenje preko meje med Ugando in DR Kongo; dobavljanje zalog ter gotovine poveljniku Jeromu in njegovim enotam. Kršitev embarga na orožje, tudi z zagotavljanjem pomoči oboroženim skupinam in milicam iz odstavka 20 Resolucije 1493 (2003). Umrl 23. septembra 2008 v Ariwari. 20. TAGANDA Bosco Bosco Ntaganda, Bosco Ntagenda, General Taganda M kongovsko 1.11.2005 Znan kot: „Terminator“, „Major“. Vojaški poveljnik UPC/L, ima politični vpliv, obvladuje in nadzoruje dejavnosti sil UPC/L, ene izmed oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Decembra 2004 imenovan za generala FARDC, vendar napredovanja ni sprejel, zato je ostal izven FARDC. Decembra 2008 vodja štaba CNDP. Prebiva v mestih Bunagana in Rutshuru.







b) Seznam subjektov iz členov 3, 4 in 5 Naziv Privzeto ime Naslov (hišna številka, ulica, poštna številka, mesto, država): Kraj registracije (mesto in država) Datum registracije Matična številka Sedež podjetja Datum uvrstitve na seznam Drugi podatki 21. BUTEMBO AIRLINES (BAL) Butembo, DR Kongo 29.3.2007 Zasebna letalska družba s sedežem v Butembu. Kisoni Kambale (umrl 5. julija 2007, s seznama umaknjen 24. aprila 2008) je svojo letalsko družbo uporabljal za prevoz zlata, hrane in orožja za FNI med Mongbwalum in Butembom. To pomeni „zagotavljanje pomoči“ nezakonitim oboroženim skupinam, in posledično kršitev embarga na orožje iz resolucij 1493 (2003) in 1596(2005). Decembra 2008 BAL nima več operativne licence v DR Kongo. 22. CONGOCOM TRADING HOUSE Butembo, DR Kongo (tel.: +253 (0) 99 983 784 29.3.2007 Podjetje za trgovino z zlatom iz Butemba. CONGOCOM je bil v lasti Kisonija Kambale (umrl 5. julija 2007, s seznama umaknjen 24. aprila 2008). Kambale je pokupil skoraj celotno proizvodnjo zlata v okrožju Mongbwalu, ki je pod nadzorom FNI. Precejšnji prihodek FNI izvira iz davkov na proizvodnjo zlata. To pomeni „zagotavljanje pomoči“ nezakonitim oboroženim skupinam in posledično kršitev embarga na orožje iz resolucij 1493 (2003) in 1596 (2005). 23. COMPAGNIE AERIENNE DES GRANDS LACS (CAGL), GREAT LAKES BUSINESS COMPANY (GLBC) CAGL, Avenue Président Mobutu, Goma DRK (CAGL ima pisarno tudi v Gisenyiu, Ruanda); GLBC, PO Box 315, Goma, DR Kongo (GLBC ima pisarno tudi v Gisenyiu, Ruanda) GLBC 29.3.2007 Družbi CAGL in GLBC sta v lasti Douglasa MPAME, zoper katerega so bile v skladu z Resolucijo 1596 (2005) že izrečene sankcije. Prek CAGL in GLBC je potekal prevoz orožja in streliva, s čimer je bil kršen embargo na orožje iz resolucij 1493 (2003) in 1596 (2005). Decembra 2008 družba GLBC ni imela več nobenega letala z operativno licenco, čeprav je – sankcijam ZN navkljub – nekaj letal še vedno uporabljala. 24. MACHANGA LTD Kampala, Uganda 29.3.2007 Podjetje za izvoz zlata iz Kampale (direktorja: Rajendra Kumar Vaya in Hirendra M. Vaya). Podjetje MACHANGA je kupovalo zlato v okviru rednega poslovanja s trgovci v DR Kongo, ki so tesno povezani z milicami. To pomeni „zagotavljanje pomoči“ nezakonitim oboroženim skupinam in posledično kršitev embarga na orožje iz resolucij 1493(2003) in 1596(2005). 25. TOUS POUR LA PAIX ET LE DEVELOPPMENT (NVO) TPD Goma, Severni Kivu 1.11.2005 Vpletena v kršitev embarga na orožje z zagotavljanjem pomoči RCD-G, zlasti z dobavljanjem tovornjakov za prevoz orožja in vojakov ter prevoz orožja, ki je bilo na začetku leta 2005 razdeljeno delu prebivalstva v upravnih enotah Masisi in Rutshuru v Severnem Kivuju. Decembra 2008 je organizacija TPD še vedno delovala; podružnice je imela v več mestih v upravnih enotah Masisi in Rutshuru, vendar je njena dejavnost skoraj zamrla. 26. UGANDA COMMERCIAL IMPEC (UCI) LTD Kajoka Street, Kisemente Kampala, Uganda (Tel: +256 41 533 578/9); drugi naslov: PO Box 22709, Kampala, Uganda 29.3.2007 Podjetje za izvoz zlata iz Kampale. (direktorja Kunal LODHIA in J. V. Lodhia). Podjetje MACHANGA je kupovalo zlato v okviru rednega poslovanja s trgovci v DR Kongo, ki so tesno povezani z milicami. To pomeni „zagotavljanje pomoči“ nezakonitim oboroženim skupinam in posledično kršitev embarga na orožje iz resolucij 1493 (2003) in 1596 (2005).